જસ્ટીસ જે.બી.પારડીવાલાએ આ સમગ્ર પ્રક્રિયા વિશે વધુ વિગતો આપી હતી અને એવુ મંતવ્ય દર્શાવ્યુ હતુ કે, વિવિધ ન્યાયધીશો અને પોલીસે સુપ્રિમ કોર્ટના દિશા-નિર્દેશો મુજબ કામ કરવુ જોઇએ એટલુ જ નહી અન્ય હાઇકોર્ટોએ પણ આ મુજબના માપદંડ અપનાવવા જોઇએ. તેમણે સીઆરપીસીની કલમ ૪૧ (૧) (બી) અને ૪૧-એ વિશે ઉંડાણપુર્વક સમજાવ્યુ હતુ. ગુજરાત હાઇકોર્ટે એ બાબત દોહરાવી છે કે જયાં સુધી અસાધારણ પરિસ્થિતિ ઉભી ન થાય ત્યાં સુધી આરોપીની ધરપકડ કરવાની જરૂર રહેતી નથી અને તેને પોલીસ રિમાન્ડ ઉપર પણ લેવાનો હોતો નથી.